CELEX: 32019D1770
Language: lv
Date: 2019-10-23 00:00:00
Title: Komisijas Īstenošanas lēmums (ES) 2019/1770 (2019. gada 23. oktobris), ar ko attiecībā uz Lielbritānijas un Ziemeļīrijas Apvienotās Karalistes un tās atkarīgo teritoriju iekļaušanu to trešo valstu un teritoriju sarakstos, no kurām Savienībā atļauts ievest lietošanai pārtikā paredzētas gliemenes, adatādaiņus, tunikātus, jūras gliemežus un zvejniecības produktus, groza Lēmuma 2006/766/EK pielikumus (izziņots ar dokumenta numuru C(2019) 7639) (Dokuments attiecas uz EEZ)

24.10.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 270/107
               
            
         KOMISIJAS ĪSTENOŠANAS LĒMUMS (ES) 2019/1770
         (2019. gada 23. oktobris),
         ar ko attiecībā uz Lielbritānijas un Ziemeļīrijas Apvienotās Karalistes un tās atkarīgo teritoriju iekļaušanu to trešo valstu un teritoriju sarakstos, no kurām Savienībā atļauts ievest lietošanai pārtikā paredzētas gliemenes, adatādaiņus, tunikātus, jūras gliemežus un zvejniecības produktus, groza Lēmuma 2006/766/EK pielikumus
         
            
               (izziņots ar dokumenta numuru C(2019) 7639)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (1), un jo īpaši tās 11. panta 1. punktu,
         tā kā:
         
                     (1)
                  
                  
                     2017. gada 29. martā Apvienotā Karaliste uz Līguma par Eiropas Savienību (LES) 50. panta pamata iesniedza paziņojumu par nodomu no Savienības izstāties. 2019. gada 11. aprīlī Eiropadome, vienojoties ar Apvienoto Karalisti, pieņēma Lēmumu (ES) 2019/584 (2), ar ko pagarina laikposmu saskaņā ar LES 50. panta 3. punktu. Saskaņā ar minēto lēmumu LES 50. panta 3. punktā paredzētais laikposms tika vēl pagarināts līdz 2019. gada 31. oktobrim. Tāpēc no 2019. gada 1. novembra (“izstāšanās diena”) Savienības tiesības Apvienotajai Karalistei un tās teritorijā vairs nebūs piemērojamas.
                  
               
                     (2)
                  
                  
                     Regulā (EK) Nr. 854/2004 paredzēts, ka dzīvnieku izcelsmes produktus atļauts importēt tikai no tādām trešām valstīm vai to daļām, kas iekļautas saskaņā ar minēto regulu izveidotā sarakstā.
                  
               
                     (3)
                  
                  
                     Komisijas Lēmumā 2006/766/EK (3) uzskaitītas trešās valstis, kuras atbilst Regulā (EK) Nr. 854/2004 minētajiem kritērijiem un tādējādi var garantēt, ka minēto produktu eksports uz Savienību atbilst Savienības tiesību aktos izvirzītajiem sanitārajiem nosacījumiem, kuru mērķis ir aizsargāt patērētāju veselību.
                  
               
                     (4)
                  
                  
                     Konkrētāk, minētā lēmuma I pielikumā ir iekļauts to trešo valstu saraksts, no kurām atļauts importēt gliemenes, tunikātus, adatādaiņus, un jūras gliemežus, savukārt minētā lēmuma II pielikumā ir iekļauts to trešo valstu un teritoriju saraksts, no kurām atļauts importēt lietošanai pārtikā paredzētus zvejniecības produktus. Minētajos sarakstos ir arī norādīti ierobežojumi šādam importam no dažām trešām valstīm.
                  
               
                     (5)
                  
                  
                     Lielbritānijas un Ziemeļīrijas Apvienotā Karaliste ir sniegusi nepieciešamās garantijas, ka minētā valsts un tās atkarīgās teritorijas, sākot no izstāšanās dienas, ievēros Regulā (EK) Nr. 854/2004 paredzētos nosacījumus attiecībā uz lietošanai pārtikā paredzētu gliemeņu, adatādaiņu, tunikātu, jūras gliemežu un zvejniecības produktu sūtījumu ievešanu Savienībā, vismaz deviņus mēnešus ilgu sākotnējo periodu turpinot pildīt Savienības tiesību aktu prasības.
                  
               
                     (6)
                  
                  
                     Tāpēc, ņemot vērā šīs īpašās garantijas, ko nodrošina Lielbritānijas un Ziemeļīrijas Apvienotā Karaliste, un lai izvairītos no nevajadzīgiem tirdzniecības traucējumiem pēc izstāšanās dienas, Lielbritānijas un Ziemeļīrijas Apvienotā Karaliste un tās atkarīgās teritorijas būtu jāiekļauj Lēmuma 2006/766/EK sarakstos, kur uzskaitītas tās trešās valstis un teritorijas, no kurām atļauts ievest lietošanai pārtikā paredzētas gliemenes, adatādaiņus, tunikātus, jūras gliemežus un zvejniecības produktus.
                  
               
                     (7)
                  
                  
                     Tādēļ Lēmuma 2006/766/EK I un II pielikums būtu attiecīgi jāgroza.
                  
               
                     (8)
                  
                  
                     Šis lēmums būtu jāpiemēro no 2019. gada 1. novembra, ja vien minētajā dienā Lielbritānijas un Ziemeļīrijas Apvienotajai Karalistei un tās teritorijā neturpina piemērot Savienības tiesības.
                  
               
                     (9)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Lēmuma 2006/766/EK I un II pielikumu groza saskaņā ar šā lēmuma pielikumu.
         
         
            2. pants
            Šo lēmumu piemēro no 2019. gada 1. novembra.
            Tomēr, ja minētajā dienā Lielbritānijas un Ziemeļīrijas Apvienotajai Karalistei un tās teritorijā turpina piemērot Savienības tiesības, šo lēmumu nepiemēro.
         
         
            3. pants
            Šis lēmums ir adresēts dalībvalstīm.
         
         
            Briselē, 2019. gada 23. oktobrī
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 139, 30.4.2004., 206. lpp.
         
         
            (2)  Eiropadomes 2019. gada 11. aprīļa Lēmums (ES) 2019/584, kas pieņemts, vienojoties ar Apvienoto Karalisti, ar ko pagarina laikposmu saskaņā ar LES 50. panta 3. punktu (OV L 101, 11.4.2019., 1. lpp.).
         
            (3)  Komisijas 2006. gada 6. novembra Lēmums 2006/766/EK, ar ko izveido to trešo valstu un teritoriju sarakstus, no kurām ir atļauts ievest gliemenes, adatādaiņus, tunikātus, jūras gliemežus un zvejniecības produktus (OV L 320, 18.11.2006., 53. lpp.).
      
      
         
            PIELIKUMS
            Lēmuma 2006/766/EK I un II pielikumu groza šādi:
            
                        1)
                     
                     
                        tabulu Lēmuma 2006/766/EK I pielikumā groza šādi:
                        
                                    a)
                                 
                                 
                                    pēc ieraksta par Čīli iekļauj šādas rindas:
                                    
                                                “GB
                                             
                                             
                                                LIELBRITĀNIJAS UN ZIEMEĻĪRIJAS APVIENOTĀ KARALISTE
                                             
                                             
                                                 
                                             
                                          
                                                GG
                                             
                                             
                                                GĒRNSIJA”
                                             
                                             
                                                 
                                             
                                          
                              
                                    b)
                                 
                                 
                                    pēc ieraksta par Grenlandi iekļauj šādas rindas:
                                    
                                                “IM
                                             
                                             
                                                MENAS SALA
                                             
                                             
                                                 
                                             
                                          
                                                JE
                                             
                                             
                                                DŽĒRSIJA”
                                             
                                             
                                                 
                                             
                                          
                              
                  
                        2)
                     
                     
                        tabulu Lēmuma 2006/766/EK II pielikumā groza šādi:
                        
                                    a)
                                 
                                 
                                    pēc ieraksta par Gabonu iekļauj šādu rindu:
                                    
                                                “GB
                                             
                                             
                                                LIELBRITĀNIJAS UN ZIEMEĻĪRIJAS APVIENOTĀ KARALISTE”
                                             
                                             
                                                 
                                             
                                          
                              
                                    b)
                                 
                                 
                                    pēc ieraksta par Gruziju iekļauj šādu rindu:
                                    
                                                “GG
                                             
                                             
                                                GĒRNSIJA”
                                             
                                             
                                                 
                                             
                                          
                              
                                    c)
                                 
                                 
                                    pēc ieraksta par Izraēlu iekļauj šādu rindu:
                                    
                                                “IM
                                             
                                             
                                                MENAS SALA”
                                             
                                             
                                                 
                                             
                                          
                              
                                    d)
                                 
                                 
                                    pēc ieraksta par Irānu iekļauj šādu rindu:
                                    
                                                “JE
                                             
                                             
                                                DŽĒRSIJA”